text: Esbjergs træner fyret 
  10 august 2015 kl. 07.10
  Niels Frederiksen er ikke længere cheftræner i Esbjerg fB. Ledelsen besluttede efter søndagens kamp i Alka Superliga mellem EfB og SønderjyskE at opsige samarbejdet.
  - Beslutningen er en konsekvens af svigtende resultater i store dele af forårssæsonen og i indledningen på den nye sæson. Vi indleder nu en proces med henblik på at ansætte en ny cheftræner, og indtil da vil Michael Pedersen og Lars Lungi Sørensen have ansvaret for superligaholdet med førstnævnte som ordførende, siger EfB's adm. direktør, Søren Poulsen i pressemeddelelse.
  Hovedparten af EfB's spillertrup blev informeret om afskedigelsen af Niels Frederiksen på et møde kl. 9.00, og de øvrige vil blive orienteret, når de møder forud for dagens reserveligakamp på udebane mod OB.
  Ingen af parterne ønsker at kommentere sagen yderligere.
  Esbjerg fB skal have ny cheftræner, da Niels Frederiksen er blevet afskediget http://t.co/a3SSdedqIx
  Hovedparten af EfB'sspillertrup blev informeret om afskedigelsen af Niels Frederiksen på et møde kl. 9.00.
  — Thomas Lund Hansen (@ThomasLund71) August 10, 2015
  @EsbjergfB mangler højreback, venstreback, midterforsvarer og angriber. Ansvaret lægges på træneren, så nu mangler holdet også træner #sldk
  
  